section_heading: Djelovanje
paragraph_text: Časopis zastupa multikulturološki pogled koji se nameće studiranjem na Odsjeku s pet katedri srodnih jezika (Katedra za bugarski jezik i književnost, Katedra za makedonski jezik i književnost, Katedra za poredbenu povijest južnoslavenskih jezika i književnosti, Katedra za slovenski jezik i književnost, Katedra za srpsku i crnogorsku književnost). Autorski radovi objavljuju se na nekom od južnoslavenskih jezika i pismu na kojem su poslani, dajući na taj način autorima priliku da svojim prilozima za časopis oblikuju sadašnje stanje slavistike – mladu slavistiku – koja je aktivna i dorasla izazovima koji su stavljeni pred (južnu)slavistiku.